**รายงานการประชุมคณะผู้บริหาร พนักงานส่วนตำบลและพนักงานจ้าง**

**ประจำเดือน พฤษภาคม พ.ศ. ๒๕๖2**

**วันที่ 7 เดือน พฤษภาคม พ.ศ. ๒๕๖2**

**ณ ห้องประชุมองค์การบริหารส่วนตำบลจำป่าหวาย**

เริมประชุม เวลา 10.00 น.

เมื่อครบองค์ประชุมนายสัจจพจน์ บุญเมือง นายกองค์การบริหารส่วนตำบลจำป่าหวาย ทำหน้าที่ประธานกล่าวเปิดการประชุม ตามระเบียบวาระดังต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

- ไม่มี

**ระเบียบวาระที่ 2 เรื่องรับรองรายงานการประชุมครั้งที่แล้ว** (วันที่ 9 เดือน เมษายน พ.ศ. 2562)

ที่ประชุม รับรอง

**ระเบียบวาระที่ 3 เรื่องติดตามผลการประชุมครั้งที่แล้ว**

**3.1 เรื่องโครงการรณรงค์การจัดกิจกรรขยะในครัวเรือน/ชุมชน**

ประธาน จากที่ได้ออกกิจกรรมอบรมให้ความรู้ด้านบริหารจัดการขยะในทุกหมู่บ้านนั้น จากแบบประเมินที่ได้มาในรอบแรก ขอให้จัดทำแบบสรุปเป็นรายหมู่บ้าน และจากนี้อีกประมาณ 2 เดือน ต้องได้จัดทำประเมินความคืบหน้าของโครงการอีกครั้งทั้งนี้คงต้องขอความร่วมมือจากพนักงานทุกท่านที่ได้รับการแต่งตั้งให้ติดตามความคืบหน้าของโครงการอีกรอบหนึ่ง

ที่ประชุม รับทราบ

**3.2 การตรวจประเมินประสิทธิภาพประสิทธิผลขององค์กรปกครองส่วนท้องถิ่น (LPA) ประจำปี 2562**

นางวิวาห์ วงศ์ชัย การตรวจประเมินประสิทธิภาพประสิทธิผลขององค์กรปกครองส่วนท้องถิ่น (LPA)

หัวหน้าสำนักปลัด ประจำปี 2562 ด้านที่ 1 การบริหารจัดการ รวม 26 ข้อและตัวชี้วัดของจังหวัด 10 คะแนน เป้าหมาย คือองค์กรปกครองส่วนท้องถิ่นมีระบบการบริหารจัดการที่มีประสิทธิภาพและพร้อมในการดำเนินการเพื่อประโยชน์สุขของประชาชนในท้องถิ่น

มีหัวข้อการประเมิน 9 ข้อ ได้แก่

1. การวางแผนพัฒนาท้องถิ่นสี่ปี โดยมีการประเมินตั้งแต่เริ่มดำเนินการจัดทำประชาคมระดับหมู่บ้าน ระดับตำบล การขอความเห็นชอบผ่านสภาท้องถิ่น และได้ประกาศใช้ โดยมีเป้าหมายคือ องค์กรปกครองส่วนท้องถิ่นมีกระบวนการในการจัดทำแผนพัฒนาท้องถิ่นที่มีประสิทธิภาพและสามารถตอบสนองความต้องการของประชาชนได้เป็นอย่างดี
2. การจัดการฐานข้อมูลที่สำคัญ คือ องค์กรปกครองส่วนท้องถิ่นมีการจัดทำฐานข้อมูลที่น่าเชื่อถือ ถูกต้อง เป็นปัจจุบัน ครบถ้วน เพื่อเป็นพื้นฐานในการพัฒนาท้องถิ่น
3. การจัดการเรื่องรองเรียน คือ องค์กรปกครองส่วนท้องถิ่นมีศักยภาพในการจัดการ ข้อร้องเรียนที่เกี่ยวข้องได้อย่างรวดเร็ว ทันต่อสถานการณ์และความคาดหวังของสังคม
4. การบริการประชาชน คือ องค์กรปกครองส่วนท้องถิ่นมีการจัดให้มีบริการประชาชนที่เข้ามารับบริการในหน่วยงาน ได้อย่างมีมาตรฐานเพื่อสร้างภาพลักษณ์ที่ดีในการดำเนินงานขององค์กรปกครองส่วนท้องถิ่น
5. ระบบการควบคุมภายในและการตรวจสอบภายใน คือ องค์กรปกครองส่วนท้องถิ่นมีการจัดระบบการควบคุมภายในที่มีประสิทธิภาพ และมีระบบการควบคุมภายในที่ดีเพื่อสร้างความโปร่งใสและการบริหารงานที่ดี
6. การประเมินผลการปฏิบัติงาน คือ องค์กรปกครองส่วนท้องถิ่นมีผลสัมฤทธิ์ในการบริหารงาน ที่มาจาการบริหารงานที่เข้มแข็ง และมีความโปร่งใส
7. การเพิ่มประสิทธิภาพในการบริหารงาน คือ องค์กรปกครองส่วนท้องถิ่นมีประสิทธิภาพในการบริหารงานเพิ่มขึ้นโดยวิธีการต่างๆ เช่น การลดขั้นตอน การใช้เทคโนโลยี การให้บริการเชิงรุก การบรูรณาการการทำงานร่วมกับหน่วยงานอื่นๆ
8. การปรับปรุงภารกิจ คือ เพื่อให้เกิดความถูกต้อง ทันสมัย เป็นธรรม คุ้มค่า และมีประสิทธิภาพในการปฏิบัติภารกิจขององค์กรปกครองส่วนท้องถิ่น

ที่ประชุม รับทราบ

**ระเบียบวาระที่ 4 เรื่องเสนอเพื่อทราบและถือปฏิบัติ**

**4.1 เรื่องรายงานผลการปฏิบัติงาน** (1. เรื่องที่ปฏิบัติงาน 2. ผลการปฏิบัติงาน 3. ปัญหาอุปสรรค 4.ข้อเสนอแนะ)

สำนักปลัด (หัวหน้าสำนักปลัด) / กองคลัง (ผู้อำนวยการกองคลัง) / กองช่าง (ผู้อำนวยการกองช่าง) / กองสาธรณสุขและสิ่งแวดล้อม (ผู้อำนวยการกองสาธารณสุขและสิ่งแวดล้อม)

ประธาน ขอเชิญหัวหน้าสำนักปลัดได้กล่าวรายงานผลภาคปฏิบัติงานฯ

นางวิวาห์ วงศ์ชัย 1. การรับสมัครนักเรียนใหม่ ประจำปี 2562 อายุ 2-5 ปี ระหว่างวันที่ 1 – 30

หัวหน้าสำนักปลัด เมษายน 2562 รวมนักเรียนใหม่ทั้งสิ้น 21 คน

2. โครงการแห่ 12 ราศี และกิจกรรมรดน้ำดำหัวผู้สูงอายุ เสร็จสิ้นไปด้วยดีขอขอบคุณทุกท่านที่ให้ความร่วมมือ

3. การแก้ไขปัญหาเรื่องการติดตั้งหม้อแปลงไฟฟ้าของศูนย์พัฒนาเด็กเล็กเสร็จสิ้นสามารถใช้งานได้เป็นอย่างดี

4. การประเมินผลการป้องกันและปราบปรามการทุจริตขององค์กร (ITA) มอบหมายนักจัดการงานทั่วไปดำเนินการจัดทำแบบประเมิน แล้วเสร็จ

5. งานอื่นๆ เป็นไปตามปกติ

ที่ประชุม รับทราบ

นายอิสสระ ธีรธรรมปัญญา ในการขออนุญาต หรือได้รับอนุญาต หรือได้รับมอบหมายให้เดินทางไปราชการร่วม

ปลัด อบต. ประชุม สัมมนา หรือฝึกอบรมในหลักสูตรต่างๆ ข้อให้ผู้ที่จะเดินทางเสนอเรื่องล่วงหน้าก่อนเข้ารับการอบรม ประชุม หรือไปราชการต่างๆ เพื่อจะได้ทราบถึงงบประมาณว่าเพียงพอต่อการเดินทาง ต่อการใช้จ่ายต่างๆ หรือไม่

ที่ประชุม รับทราบและถือปฏิบัติ

นางหนึ่งนุช แสนบ้าน การสร้างจิตสำนึกและความตระหนักในการรักษาประโยชน์สาธารณะ

นักวิเคราะห์ฯ จึงได้จัดทำโครงการส่งเสริม อนุรักษ์ ฟื้นฟู ทรัพยากรธรรมชาติและสิ่งแวดล้อม แหล่งท่องเที่ยว พัฒนา และปรับปรุงภูมิทัศน์ในชุมชน ประจำปีงบประมาณ พ.ศ. 2562

ประเทศไทยในอดีตเป็นพื้นที่ที่มีทรัพยากรป่าไม้อยู่เป็นจำนวนมาก การลักลอบตัดไม้ทำลายป่าไม้ที่ผิดกฎหมายเพิ่มมากขึ้นอย่างรวดเร็ว ทำให้ปัจจุบันทรัพยากรป่าไม้ของประเทศไทยมีจำนวนลดน้อยลง ซึ่งส่งผลกระทบต่อธรรมชาติสิ่งแวดล้อมและระบบนิเวศต่างๆ ตลอดจนวิถีชีวิตความเป็นอยู่ของประชาชนเป็นอย่างมาก หน่วยงานต่างๆ ทั้งภาครัฐและภาคเอกชนจึงได้มีการริเริ่มโครงการอนุรักษ์ทรัพยากรป่าไม้ ซึ่งจะสามารถช่วยให้ธรรมชาติของประเทศไทยกลับมามีความสมดุลเพิ่มมากขึ้น พระบาทสมเด็จพระเจ้าอยู่หัวและสมเด็จพระบรมราชินีนาถทรงมีความห่วงใยในปัญหาปริมาณป่าไม้ของประเทศ โดยทั้งสองพระองค์ท่านได้พยายามคิดค้นหาวิธีนานัปการที่จะเพิ่มปริมาณป่าไม้ของประเทศไทยให้มากขึ้นอย่างมั่นคงและยั่งยืน ซึ่งพระองค์ท่านได้เสนอวิธีที่เรียบง่ายและประหยัดในการดำเนินงาน คือ แนวคิดเรื่อง “ปลูกป่า 3 อย่าง เพื่อประโยชน์ 4 อย่าง” ปลูกป่า 3 อย่าง ได้แก่ ปลูกไม้ให้พออยู่ พอกิน พอใช้ และระบบนิเวศน์ “พออยู่” หมายถึง ไม้เศรษฐกิจ ปลูกไว้ทำที่อยู่อาศัยและจำหน่าย “พอกิน” หมายถึง ปลูกพืชเกษตรเพื่อการกินและสมุนไพร “พอใช้” หมายถึง ปลูกไม้ไว้ใช้สอยโดยตรงและพลังงาน เช่น ไม้ฟืน และไม้ไผ่ เป็นต้น เพื่อประโยชน์ต่อระบบนิเวศน์ตามแนวปรัชญาเศรษฐกิจพอเพียง

ในฐานะเป็นองค์กรปกครองส่วนท้องถิ่นที่อยู่ใกล้ชิดกับประชาชนมากที่สุด ได้ตระหนักถึงหน้าที่และความรับผิดชอบในการร่วมกันอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชน จึงได้จัดทำโครงการส่งเสริมการอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชนและในเขตองค์กรปกครองส่วนท้องถิ่น เพื่อส่งเสริมให้ประชาชนในชุมชนได้ร่วมกันอนุรักษ์ ดูแลรักษาทรัพยากรธรรมชาติและสิ่งแวดล้อมในชุมชนของตนเอง

โดยมีวัตถุประสงค์

1. เพื่อส่งเสริมจิตสำนึกสาธารณะให้ประชาชนเกิดความตระหนักและมีส่วนร่วมในการรักษาประโยชน์สาธารณะ

2. เพื่อให้ประชาชนเกิดความตระหนักและสามารถแยกแยะประโยชน์ส่วนตน

และประโยชน์ส่วนรวมได้

3. เพื่อเป็นการสร้างความสามัคคี และสร้างกลุ่มอาสาสมัครและพิทักษ์สิ่งแวดล้อมในชุมชนเพิ่มมากขึ้น

ที่ประชุม รับทราบ

ประธาน ท่านใดมีเรื่องใดเพิ่มเติมในระเบียบวาระนี้หรือไม่

**ระเบียบวาระที่­ 5 เรื่องอื่นๆ**

* **ไม่มี**

ประธาน ถ้าที่ประชุมไม่มีเรื่องใดอีก ขอให้ทุกท่านช่วยกันปฏิบัติหน้าที่เสียสละแรงกาย สติปัญญา แรงใจ นำสิ่งที่ประชุมนำไปปฏิบัติร่วมกัน ต้องขอบคุณทุกท่านที่ได้เข้าร่วมประชุมครั้งนี้ ขอปิดการประชุม

เลิกประชุม เวลา 12.05 น.

ลงชื่อ ฉัตรระวี วิรัตน์เกษม ผู้จดรายงานการประชุม

(นายฉัตรระวี วิรัตน์เกษม)

นักจัดการงานทั่วไป

ลงชื่อ สัจจพจน์ บุญเมือง ผู้ตรวจรายงานการประชุม

(นายสัจจพจน์ บุญเมือง)

นายกองค์การบริหารส่วนตำบลจำป่าหวาย