**รายงานการประชุมคณะผู้บริหาร พนักงานส่วนตำบลและพนักงานจ้าง**

**ประจำเดือน มิถุนายน พ.ศ. ๒๕๖2**

**วันที่ 7 เดือน มิถุนายน พ.ศ. ๒๕๖2**

**ณ ห้องประชุมองค์การบริหารส่วนตำบลจำป่าหวาย**

เริมประชุม เวลา 10.00 น.

เมื่อครบองค์ประชุมนายสัจจพจน์ บุญเมือง นายกองค์การบริหารส่วนตำบลจำป่าหวาย ทำหน้าที่ประธานกล่าวเปิดการประชุม ตามระเบียบวาระดังต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

**1.1 ขอขอบคุณการเข้าร่วมกิจกรรมโครงการฯ**

- โครงการฝึกอบรมป้องกันและบรรเทาสาธารณภัยระดับชุมชน/หมู่บ้าน (อุทกภัย) โครงการเสริมสร้างสังคมอยู่เย็นเป็นสุข ชุมชนเข้มแข็งปลอดยาเสพติด (งบพัฒนาจังหวัด) ประจำปีงบประมาณ พ.ศ. 2562

- ประชุมใหญ่สามัญประจำปีของผู้สูงอายุ

- การลงพื้นที่สำรวจเพื่อซ่อมแซมบ้านให้กับผู้สูงอายุที่มีฐานะยากลำบาก

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมครั้งที่แล้ว** (วันที่ 7 เดือน พฤษภาคม พ.ศ. 2562)

ที่ประชุม รับรอง ไม่มีการแก้ไข

**ระเบียบวาระที่ 3 เรื่องติดตามผลการประชุมครั้งที่แล้ว**

**3.1 การตรวจประเมินประสิทธิภาพประสิทธิผลขององค์กรปกครองส่วนท้องถิ่น (LPA) ประจำปี 2562**

นางวิวาห์ วงศ์ชัย การตรวจประเมินประสิทธิภาพประสิทธิผลขององค์กรปกครองส่วนท้องถิ่น (LPA)

หัวหน้าสำนักปลัด ประจำปี 2561 ด้านที่ 5

ประเด็นที่ 1 นโยบายและการจัดกิจกรรม เป้าหมาย องค์กรปกครองส่วนท้องถิ่นทั้งผู้บริหารท้องถิ่นและเจ้าหน้าที่ให้ความสำคัญกับการดำเนินงานโดยยึดหลักธรรมภิบาล

ประเด็นที่ 2 การเปิดเผยข้อมูลข่าวสารและการมีส่วนร่วม เป้าหมาย องค์กรปกครองส่วนท้องถิ่นให้ความสำคัญกับการเผยแพร่ข้อมูลข่าวสารโดยยึดหลัก “เปิดเผยเป็นหลักปกปิดเป็นข้อยกเว้น และการดำเนินการต่างๆ คำนึงถึงหลักการมีส่วนร่วมในการดำเนินงาน

ประเด็นที่ 3 มาตรฐานการให้บริการ เป้าหมาย องค์กรปกครองส่วนท้องถิ่นมีการจัดทำคู่มือสำหรับประชาชน ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ.2558 และมีมาตรการเพื่อป้องกันและละเว้นการไม่ปฏิบัติของเจ้าหน้าที่

ประเด็นที่ 4 การมีระบบ/กลไกจัดการกับเรื่องร้องเรียน เป้าหมาย องค์กรปกครองส่วนท้องถิ่นมีระบบหรือกลไกในการจัดการกับเรื่องร้องเรียนที่มีประสิทธิภาพ

ประเด็นที่ 5 การถูกชี้มูลความผิด เป้าหมาย องค์กรปกครองส่วนท้องถิ่นมีความโปร่งใสตามหลักธรรมาภิบาลและไม่มีการถูกชี้มูลความผิดจากหน่วยงานตรวจสอบ

ที่ประชุม รับทราบ

**ระเบียบวาระที่ 4 เรื่องเสนอเพื่อทราบและถือปฏิบัติ**

**4.1 เรื่องรายงานผลการปฏิบัติงาน** (1. เรื่องที่ปฏิบัติงาน 2. ผลการปฏิบัติงาน 3. ปัญหาอุปสรรค 4.ข้อเสนอแนะ)

สำนักปลัด (หัวหน้าสำนักปลัด) / กองคลัง (ผู้อำนวยการกองคลัง) / กองช่าง (ผู้อำนวยการกองช่าง) / กองสาธรณสุขและสิ่งแวดล้อม (ผู้อำนวยการกองสาธารณสุขและสิ่งแวดล้อม)

ประธาน ขอเชิญหัวหน้าสำนักปลัดได้กล่าวรายงานผลภาคปฏิบัติงานฯ

นางวิวาห์ วงศ์ชัย 1. การบริหารงานบุคคล สำหรับงานที่ปฏิบัติไม่ทันตามห้วงเวลาที่กำหนดได้ดำเนินการ

หัวหน้าสำนักปลัด ตามระเบียบการบริหารงานบุคคล ตามที่ผู้บังคับบัญชาสั่งการ

2. รวบรวมเอกสารเพื่อเตรียมการประเมินประสิทธิภาพขององค์กรปกครองส่วนท้องถิ่น (LPA)

3. แจ้งบุคลากรทางการศึกษาเข้าร่วมฝึกอบรม จำนวน 2 ท่าน ได้แก่นางยุพา กิ่งก้าน และนางพวงพร ปิงเมือง เข้าร่วมอบรมโครงการประชุมเชิงปฏิบัติการเพื่อทักษะการปฏิบัติงานด้านพัสดุและการจัดซื้อจัดจ้างสำหรับผู้ปฏิบัติงานด้านพัสดุของสำนักงานส่งเสริมการปกครองส่วนท้องถิ่นจังหวัด องค์กรปกครองส่วนท้องถิ่น และสถานศึกษาในสังกัดองค์กรปกครองส่วนท้องถิ่น ประจำปีงบประมาณ 2562 (เพิ่มเติม) ในวันที่ 17-19 มิถุนายน 2562 ที่กรุงเทพมหานคร

4. ระบบข้อมูลสารสนเทศการศึกษาท้องถิ่น (School Information System : SIS) และระบบสารสนเทศทางการศึกษาศูนย์พัฒนาเด็กเล็กขององค์กรปกครองส่วนท้องถิ่น (Child development Center Information System : CCIS) ประจำปีการศึกษา 2562 กำลังดำเนินการรายงาน

5. งานอื่นๆ เป็นไปตามปกติ

ที่ประชุม รับทราบ

นางสาวบัวลอง ปัญญา - เรื่องแม่บ้านมหาดไทยร่วมใจลดปริมาณและคัดแยกขยะอินทรีย์หรือขยะเปียก ขอ

เจ้าพนักงานธุรการ ความร่วมมือให้ข้าราชการ ผู้บริหาร กำนัน ผู้ใหญ่บ้าน ผู้นำชุมชน และสมาชิกสภาท้องถิ่นดำเนินการจัดทำถังขยะอินทรีย์หรือขยะเปียกครัวเรือนโดยการคัดแยกขยะอินทร์หรือขยะเปียกออกจากขยะทั่วไปตั้งแต่ระดับครัวเรือน โดยมีเป้าหมายอย่างน้อยร้อยละ 80 ของครัวเรือนทั้งหมด ภายในเดือนกันยายน 2562 เพื่อขับเคลื่อนการบริหารจัดการขยะมูลฝอยให้เกิดผลเป็นรูปธรรม

- เรื่องขอความร่วมมือในการส่งเสริม สนับสนุนการดำเนินงานตามนโยบายการเลิกใช้พลาสติกหุ้มฝาขวดน้ำดื่ม

โดยขอความร่วมทุกท่านดำเนินการตามนโยบายการเลิกใช้พลาสติกหุ้มฝาขวดน้ำดื่ม ได้แก่ การใช้น้ำดื่มบรรจุที่ไม่มีพลาสติกตุ้มฝาขวด

ที่ประชุม รับทราบและถือปฏิบัติ

นายอิสสระ ธีรธรรมปัญญา เรื่องแนวทางการประเมินผู้บริหารองค์การ (ผู้บริหารท้องถิ่น) ซึ่งในประเด็นการ

ปลัด อบต. ประเมินผู้บริหารท้องถิ่น มีประเด็นการประเมินผู้บริหาร 10 ประเด็น ดังนี้ การลดพลังงาน การลดกระดาษ การประหยัดงบประมาณ การกำกับดูแลการทุจริต วิสัยทัศน์การบริหารงานในองค์การที่ริเริ่มแก้ไขข้อบกพร่อง การส่งเสริมการใช้ดิจิทัลและขีดความสามารถที่มีอยู่และพัฒนาขึ้น การสร้างคุณธรรมจริยธรรมในองค์การ การเสริมสร้างขวัญกำลังใจหรือการดูแลเอาใจใส่ผู้ใต้บังคับบัญชา และการบูรณาการความร่วมมือระหว่างหน่วยงานสำหรับองค์การบริหารส่วนตำบลจำป่าหวาย ได้กำหนดลดใช้พลังงาน

เรื่องไฟฟ้า น้ำประปา และน้ำมันเชื้อเพลิง ควบคุมการลดใช้ให้น้อยลง โดยปลัดองค์การบริหารส่วนตำบลจำป่าหวาย เป็นผู้กรอกแบบประเมิน และดำเนินการทำบันทึกข้อตกลงเรื่องการลดใช้พลังงานของภาครัฐ

ที่ประชุม รับทราบและถือปฏิบัติ

นางหนึ่งนุช แสนบ้าน การสร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์

นักวิเคราะห์ฯ หรือการมีผลประโยชน์ทับซ้อน

ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่และความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อน  
มีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิ การแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม

ที่ประชุม รับทราบ

ประธาน ท่านใดมีเรื่องใดเพิ่มเติมในระเบียบวาระนี้หรือไม่

**ระเบียบวาระที่­ 5 เรื่องอื่นๆ**

* **ไม่มี**

ประธาน ถ้าที่ประชุมไม่มีเรื่องใดอีก ขอให้ทุกท่านช่วยกันปฏิบัติหน้าที่เสียสละแรงกาย สติปัญญา แรงใจ นำสิ่งที่ประชุมนำไปปฏิบัติร่วมกัน ต้องขอบคุณทุกท่านที่ได้เข้าร่วมประชุมครั้งนี้ ขอปิดการประชุม

เลิกประชุม เวลา 12.10 น.

ลงชื่อ ฉัตรระวี วิรัตน์เกษม ผู้จดรายงานการประชุม

(นายฉัตรระวี วิรัตน์เกษม)

นักจัดการงานทั่วไป

ลงชื่อ สัจจพจน์ บุญเมือง ผู้ตรวจรายงานการประชุม

(นายสัจจพจน์ บุญเมือง)

นายกองค์การบริหารส่วนตำบลจำป่าหวาย