**รายงานการประชุมคณะผู้บริหาร พนักงานส่วนตำบลและพนักงานจ้าง**

**ประจำเดือน มกราคม พ.ศ. ๒๕๖2**

**วันที่ 4 เดือน มกราคม พ.ศ. ๒๕๖2**

**ณ ห้องประชุมองค์การบริหารส่วนตำบลจำป่าหวาย**

เริมประชุม เวลา 10.00 น.

เมื่อครบองค์ประชุมนายสัจจพจน์ บุญเมือง นายกองค์การบริหารส่วนตำบลจำป่าหวาย ทำหน้าที่ประธานกล่าวเปิดการประชุม ตามระเบียบวาระดังต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

* ไม่มี

**ระเบียบวาระที่ 2 เรื่องรับรองรายงานการประชุมครั้งที่แล้ว** (วันที่ 4 เดือน ธันวาคม พ.ศ. 2561)

ที่ประชุม รับรอง

**ระเบียบวาระที่ 3 เรื่องติดตามผลการประชุมครั้งที่แล้ว**

ประธาน ติดตามผลการประชุมครั้งที่แล้ว พร้อมกับรายงานผลการปฏิบัติงานในระเบียบวาระที่ 4

ที่ประชุม รับทราบ

**ระเบียบวาระที่ 4 เรื่องเสนอเพื่อทราบและถือปฏิบัติ**

**4.1 เรื่องรายงานผลการปฏิบัติงาน** (1. เรื่องที่ปฏิบัติงาน 2. ผลการปฏิบัติงาน 3. ปัญหาอุปสรรค 4.ข้อเสนอแนะ)

สำนักปลัด (หัวหน้าสำนักปลัด) / กองคลัง (ผู้อำนวยการกองคลัง) / กองช่าง (ผู้อำนวยการกองช่าง) / กองสาธรณสุขและสิ่งแวดล้อม (ผู้อำนวยการกองสาธารณสุขและสิ่งแวดล้อม)

ประธาน ขอเชิญหัวหน้าสำนักปลัดได้กล่าวรายงานผลภาคปฏิบัติงานฯ

นางวิวาห์ วงศ์ชัย 1. การหักเงินกู้ กยศ.จะแจ้งให้พนักงาน พนักงานจ้างทราบ สำหรับผู้ที่กู้ยืมเงินโดยมี

หัวหน้าสำนักปลัด หนังสือแจ้งผ่านเข้าตัวทราบด้วย

2. โครงการอนุรักษ์พันธุ์กรรมพืชอันเนื่องมาจากพระราชดำริสมเด็จพระเทพรัตนราชสุดาฯ

สยามบรมราชกุมารี ได้ผ่านการพิจารณาอนุมัติในการเข้าร่วมโครงการและกำลังดำเนินการจัดเตรียมการจัดทำโครงการดังกล่าว เพื่อเป็นการสร้างความสามัคคีของคนในชุมชนและอนุรักษ์ทรัพยากรธรรมชาติและสิ่งแวดล้อม โดยมีการจัดประชุมอีกครั้งจะแจ้งให้ทุกท่านทราบในครั้งถัดไป

3. ตารางการปฏิบัติงานของพนักงานจ้างทั่วไป มอบงานให้นักทรัพยากรบุคคลได้ดำเนินการแล้วเสร็จ

4. โครงการจัดงานวันเด็กแห่งชาติ ประจำปี 2562 ในวันที่ 12 มกราคม 2562 ณ โรงเรียนบ้านจำป่าวหวาย โดยขอความร่วมมือทุกภาคส่วนช่วยกันจัดเตรียมสถานที่ จัดแยกของรางวัล ในวันที่ 10 – 11 มกราคม 2562

5. งานอื่นๆ เป็นไปตามปกติ

ที่ประชุม รับทราบและถือปฏิบัติ

ประธาน ขอเชิญผู้อำนวยการกองคลังรายงานผลการปฏิบัติงาน

นางพรอารีย์ เสมอเชื้อ 1. เรื่องเอกสารแนบฎีกา เช่น ภาพประกอบพร้อมลายมือชื่อคณะกรรมการ/ กรรมการ

ผู้อำนวยการกองคลัง สำเนาโครงการ สำเนาระเบียบ(ถ้ามี) และลายมือชื่อผู้เข้าร่วมกิจกรรม (กรณีเป็นโครงการ) ขอให้ครบถ้วนถูกต้องทุกครั้งก่อนส่งฎีกาเบิกจ่าย

2. เรื่องการขอรับเงินอุดหนุนของหน่วยงานอื่น แนบหนังสือขอรับเงินอุดหนุนมายังองค์การบริหารส่วนตำบลจำป่าหวาย และรายงานผลการดำเนินโครงการ

3. เรื่องการส่งใช้เงินยืมไปราชการ ต้องนำในเสร็จรับเงินตัวจริงมาแนบทุกครั้งและในเสร็จรับเงินตรงกับหน่วยงานที่จัด โดยขอให้รายงานภายในกำหนดระยะเวลาของการยืมเงินด้วย

4. เรื่องงานพัสดุ ขั้นตอนการทำงานตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ดังนี้

4.1 ขออนุมัติจัดซื้อ/จัดจ้าง ขอให้แนบเอกสารที่เกี่ยวข้องให้ครบถ้วนด้วย

4.2 ขออนุมติแต่งตั้งเจ้าหน้าที่/คณะกรรมการกำหนดร่างขอบเขตงานและแต่งตั้งเจ้าหน้าที่/คณะกรรมการกำหนดราคากลาง

4.3 การจัดทำขอบเขตของงาน รายงานผล

4.4 การจัดทำราคากลาง รายงานผล และดำเนินการตาม พรบ.ขั้นตอนอื่นต่อไป

5. งานอื่นๆ เป็นไปตามปกติ

ประธาน ขอขอบคุณท่านผู้อำนวยการกองคลัง ในขั้นตอนงานพัสดุ มอบเจ้าของเรื่องรวบรวมเอกสารให้ครบและเสนอตามขั้นตอนดังกล่าว สำหรับการจัดซื้อ/จัดจ้างของแต่ละรายการต้องซื้อ/จ้างไม่เกินราคากลางที่กำหนด สำหรับการขอรับเงินอุดหนุนจากหน่วยงานอื่น ลายเซ็นครบถ้วนเรียบร้อย จัดทำบันทึกข้อตกลง และมีหนังสือแจ้งให้รายงานผลด้วย

ที่ประชุม รับทราบและถือปฏิบัติ

ประธาน ขอเชิญผู้อำนวยการกองช่างรายงานผลการปฏิบัติงาน

นายสมพงษ์ ศิริกัน 1. การดำเนินการจัดทำกำหนดราคากลางโครงการงบประมาณที่เกิน 500,000.- บาท ตามข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 2562 แล้วเสร็จ

2. จัดเตรียมสถานที่โครงการจัดงานวันเด็กแห่งชาติ ประจำปี พ.ศ.2562

3. งานอื่นๆ เป็นไปตามปกติ

ที่ประชุม รับทราบ

ประธาน ขอเชิญกองสาธารณสุขและสิ่งแวดล้อมรายงานผลการปฏิบัติงาน

นางสาวบัวลอง ปัญญา ขอขอบคุณทุกท่านที่เข้าร่วมกิจกรรม โครงการการดำเนินการตามแผนปฏิบัติการ 60 วัน

เจ้าพนักงานธุรการ “แยกก่อนทิ้ง” เพื่อขับเคลื่อนการดำเนินการจัดการขยะมูลฝอย ประจำปี พ.ศ.2562 กิจกรรมเริ่มต้นแผน “แยกขยะก่อนทิ้ง”

ประธาน มอบกองสาธารณสุข ที่รับผิดชอบเรื่องการคัดแยกขยะก่อนทิ้ง หาวิธีการทำอย่างไรให้ประชาชน เจ้าหน้าที่ เข้าใจการแยกขยะก่อนทิ้ง ขอฝากทุกส่วนราชการดำเนินการอย่างต่อเนื่อง

ที่ประชุม รับทราบและถือปฏิบัติ

ประธาน ท่านใดมีเรื่องใดเพิ่มเติมในระเบียบวาระนี้หรือไม่

**4.2 เรื่องการปฏิบัติงาน**

ประธาน ขอให้ทุกท่านช่วยกันปฏิบัติงานให้เต็มที่ อำนวยความสะดวกแก่ผู้มาติดต่อราชการ ต้องช่วยกันแก้ไขปัญหาความเดือดร้อนให้กับประชาชน มีความละเอียด รอบคอบ อย่าเอาเรื่องส่วนตัวมาปะปนเรื่องงาน รับผิดชอบต่อหน้าที่ของท่าน

ที่ประชุม รับทราบและถือปฏิบัติ

**4.3 เรื่องข้อสั่งการของนายกรัฐมนตรีจากการประชุมคณะรัฐมนตรีเมื่อวันที่ 20 พฤศจิกายน 2561**

ประธาน ตามข้อสั่งการของนายกรัฐมนตรีจาการประชุมคณะรัฐมนตรี สำหรับส่วนราชการ ดูแลปรับปรุงอาคารสถานที่ในความรับผิดชอบตลอดจนช่วยดูแลพื้นที่สาธารณะ/ถนน ในบริเวณใกล้เคียง ให้เป็นระเบียบ เรียบร้อย รวมทั้งประดับธงชาติและธงอาเซียน ณ อาคารสถานที่ให้เหมาะสม สวยงาม เพราะปี 2562 ประเทศไทยเป็นเจ้าภาพจัดการประชุมสุดยอดอาเซียนและการประชุมที่เกี่ยวข้อง ขอมอบสำนักปลัด ดำเนินการ

ที่ประชุม รับทราบและถือปฏิบัติ

**4.4 เรื่องการดำเนินการตามแผนปฏิบัติการ 60 วัน “แยกก่อนทิ้ง” เพื่อขับเคลื่อนการดำเนินการจัดการขยะมูลฝอย ประจำปี พ.ศ.2562**

นางสาวบัวลอง ปัญญา ขอแจ้งการดำเนินการตามแผนปฏิบัติการ 60 วัน “แยกก่อนทั้ง” เพื่อขับเคลื่อนการ

เจ้าพนักงานธุรการ ดำเนินการจัดการขยะมูลฝอย ประจำปี พ.ศ.2562

1. ประชาชนรับรู้และมีส่วนร่วมในการจัดการขยะมูลฝอยในครัวเรือนด้วยการคัด “แยกขยะก่อนทิ้ง”เริ่มการรณรงค์ประชาสัมพันธ์ วันที่ 4 มกราคม 2562 เป็นต้นไป จัดกิจกรรมเริ่มต้นแผน “แยกขยะก่อนทิ้ง” ทั่วประเทศในวันที่ 9 มกราคม 2562

2. หมู่บ้าน ชุมชน มีการคัดแยกขยะถูกต้องตามประเภท คือขยะอินทรีย์ ขยะที่นำกลับมาใช้ใหม่ได้ ขยะอันตราย อย่างถูกต้อง ตามแนวทางที่กำหนด ภายในวันที่ 11 กุมภาพันธ์ 2562

3. องค์กรปกครองส่วนท้องถิ่นทุกแห่งมีการจัดทำสัญลักษณ์แยกประเภทขยะตามแนวทางที่กำหนด ภายในวันที่ 6 มกราคม 2562

4. องค์กรปกครองส่วนท้องถิ่นทุกแห่งมีการจัดทำถังขยะแยกประเภทในพื้นที่สาธารณะอย่างน้อย 2 ประเภท ได้แก่ ขยะทั่วไป และขยะรีไซเคิลตามแนวทางที่กำหนด ภายในวันที่ 1 กุมภาพันธ์ 2562

5. องค์กรปกครองส่วนท้องถิ่นทุกแห่งมีประกาศกำหนดวัน เวลาในการเก็บขนขยะ แยกตามประเภทตามแนวทางที่กำหนด ภายในวันที่ 23 มกราคม 2562

6. ทุกจัดหวัดมีข้อสรุปการรวบรวมกลุ่มพื้นที่ และมีข้อสรุปในการกำหนดวิธีการจัดขยะในแต่ละกลุ่มพื้นที่ ภายในวันที่ 9 มีนาคม 2562

นางหนึ่งนุช แสนบ้าน สร้างจิตสำนึกและความตระหนักในการต่อต้านการทุจริต

นักวิเคราะห์ฯ ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2556 – 2560) มุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยต้องได้รับ  
ความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564

ดังนั้น เพื่อให้การบริหารงานในพื้นที่สามารถตอบสนองต่อแผนยุทธศาสตร์ฯ ข้างต้น องค์กรปกครองส่วนท้องถิ่นจึงได้จัดทำโครงการสร้างจิตสำนึกและความตระหนักในการต่อต้านการทุจริต เพื่อเสริมสร้างค่านิยมต่อต้านการทุจริตให้แก่ภาคประชาชน และการส่งเสริมบทบาทและการมีส่วนร่วมของภาคประชาชน ในการตรวจสอบการบริหารงานขององค์กรปกครองส่วนท้องถิ่น

ที่ประชุม รับทราบ

**ระเบียบวาระที่­ 5 เรื่องอื่นๆ**

* **ไม่มี**

ประธาน ถ้าที่ประชุมไม่มีเรื่องใดอีก ขอให้ทุกท่านช่วยกันปฏิบัติหน้าที่ ใช้วินัย คุณธรรมหลักธรรมภิบาล ความสัมพันธ์ที่ดีเป็นหลักในการปฏิบัติงานและนำสิ่งที่ประชุมนำไปปฏิบัติร่วมกัน ต้องขอบคุณทุกท่านที่ได้เข้าร่วมประชุมครั้งนี้ ขอปิดการประชุม

เลิกประชุม เวลา 12.20 น.

ลงชื่อ ฉัตรระวี วิรัตน์เกษม ผู้จดรายงานการประชุม

(นายฉัตรระวี วิรัตน์เกษม)

นักจัดการงานทั่วไป

ลงชื่อ สัจจพจน์ บุญเมือง ผู้ตรวจรายงานการประชุม

(นายสัจจพจน์ บุญเมือง)

นายกองค์การบริหารส่วนตำบลจำป่าหวาย