**รายงานการประชุมคณะผู้บริหาร พนักงานส่วนตำบลและพนักงานจ้าง**

**ประจำเดือน กุมภาพันธ์ พ.ศ. ๒๕๖2**

**วันที่ 5 เดือน กุมภาพันธ์ พ.ศ. ๒๕๖2**

**ณ ห้องประชุมองค์การบริหารส่วนตำบลจำป่าหวาย**

เริมประชุม เวลา 10.00 น.

เมื่อครบองค์ประชุมนายสัจจพจน์ บุญเมือง นายกองค์การบริหารส่วนตำบลจำป่าหวาย ทำหน้าที่ประธานกล่าวเปิดการประชุม ตามระเบียบวาระดังต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

- ไม่มี

**ระเบียบวาระที่ 2 เรื่องรับรองรายงานการประชุมครั้งที่แล้ว** (วันที่ 4 เดือน มกราคม พ.ศ. 2562)

ที่ประชุม รับรอง

**ระเบียบวาระที่ 3 เรื่องติดตามผลการประชุมครั้งที่แล้ว**

**3.1 เรื่องโครงการรณรงค์การจัดกิจกรรขยะในครัวเรือน/ชุมชน**

ประธาน ขอขอบคุณทุกท่านที่ได้เข้าร่วมกิจกรรมโครงการฯ เมื่อวันที่ 29 มกราคม 2562 กิจกรรมต้องมีจุดการคัดแยกขยะทุกหมู่บ้าน และมี 1 จุดที่เป็นจุดคัดแยกขยะที่เป็นอันตรายส่งให้โรงพยาบาลส่งเสริมสุขภาพตำบลเพื่อจักนำส่งให้โรงพยาบาลพะเยากำจัด พร้อมจัดทำแผนของหมู่บ้านนำ 3RS มาใช้

- Reduce ลดการใช้

- Reuse การใช้ทรัพยากรให้คุ้มค่าที่สุด

- Recycle การนำกลับมาใช้ใหม่

ที่ประชุม รับทราบ

**ระเบียบวาระที่ 4 เรื่องเสนอเพื่อทราบและถือปฏิบัติ**

**4.1 เรื่องรายงานผลการปฏิบัติงาน** (1. เรื่องที่ปฏิบัติงาน 2. ผลการปฏิบัติงาน 3. ปัญหาอุปสรรค 4.ข้อเสนอแนะ)

สำนักปลัด (หัวหน้าสำนักปลัด) / กองคลัง (ผู้อำนวยการกองคลัง) / กองช่าง (ผู้อำนวยการกองช่าง) / กองสาธรณสุขและสิ่งแวดล้อม (ผู้อำนวยการกองสาธารณสุขและสิ่งแวดล้อม)

ประธาน ขอเชิญหัวหน้าสำนักปลัดได้กล่าวรายงานผลภาคปฏิบัติงานฯ

นางวิวาห์ วงศ์ชัย 1. สำหรับการปฏิบัติงานของพนักงานจ้าง ได้มอบหมายให้นักทรัพยากรบุคคลได้สรุป

หัวหน้าสำนักปลัด และรายงานผล

2. การลงเวลาปฏิบัติราชการ มอบหมายนักทรัพยากรบุคคลสรุปรายงานผู้บริหาร

3. ขอบคุณทุกท่านที่ได้ร่วมมือจัดกิจกรรมวันเด็กแห่งชาติ ประจำปี 2562 ได้บรรลุตามวัตถุประสงค์เป็นที่เรียบร้อย

4. การรับสมัครนักเรียนใหม่ ประจำปี 2562 อายุ 2-5 ปี ระหว่างวันที่ 1 – 30 เมษายน 2562

5. สำรวจวัสดุอุปกรณ์เพื่อจัดซื้อสื่อการเรียนการสอนของ ศพด.

6. การประเมินผลการป้องกันและปราบปรามการทุจริตขององค์กร (ITA) มอบหมายนักจัดการงานทั่วไปดำเนินการจัดทำแบบประเมิน

7. งานอื่นๆ เป็นไปตามปกติ

ที่ประชุม รับทราบ

นายอิสสระ ธีรธรรมปัญญา เน้นเรื่องการตรงเวลาการเข้าร่วมประชุม ให้ทุกท่านที่ปฏิบัติราชการออกนอกสถานที่

ปลัด อบต. เขียนขออนุญาตทุกครั้ง และหากท่านใดมีความจำเป็นต้องมาสาย ให้ทำบันทึกข้อตกลงรายบุคคล

ที่ประชุม รับทราบและถือปฏิบัติ

ประธาน ขอเชิญผู้อำนวยการกองคลังรายงานผลการปฏิบัติงาน

นางพรอารีย์ เสมอเชื้อ 1. การจัดเก็บภาษีโรงเรือน ภาษีป้าย กำหนดระหว่างเดือนมกราคม -กุมภาพันธ์ 2562

ผู้อำนวยการกองคลัง 2. การจัดเก็บภาษีบำรุงท้องที่ กำหนดระหว่างมกราคม – มีนาคม 2562

3. กำหนดการออกหน่วยบริการจัดเก็บภาษีนอกสถานที่ ระหว่างเดือนมีนาคม 2562

4. งานอื่นๆ เป็นไปตามปกติ

ที่ประชุม รับทราบ

ประธาน ขอเชิญกองสาธารณสุขและสิ่งแวดล้อมรายงานผลการปฏิบัติงาน

นางสาวบัวลอง ปัญญา 1. องค์กรปกครองส่วนท้องถิ่นทุกระดับดำเนินการให้สถานที่ในเขตรับผิดชอบปลอดบุหรี่

เจ้าพนักงานธุรการ ตาม พรบ.คุ้มครองผู้ไม่สูบบุหรี่ พงศ. 2535 และประกาศกระทรวงสาธารณสุข ฉบับที่ 19 พ.. 2553 พร้อมดำเนินการติดตั้งป้าย “ห้ามสูบบุหรี่ในสถานที่ราชการฝ่าฝืนปรับ 2,000 บาท ประตูทางเข้า – ออก ให้มองเห็นได้อย่างชัดเจน

2. องค์กรปกครองส่วนท้องถิ่นทุกระดับ ร่วมรณรงค์สังคมปลอดบุหรี่ โดยบูรณาการกับงานประจำของหน่วยงาน และรณรงค์ร่วมในทุกกิจกรรมของอำเภอ เช่น แสดงป้ายรณรงค์ทุกครั้งที่มีการจัดกิจกรรม “ห้ามสูบบุหรี่ และเครื่องดื่มแอลกอฮอล์ในสถานที่ราชการ สถานที่สาธารณะ และสถานที่ศึกษาต่ำกว่าระดับอุดมศึกษา” หรือหน่วยงานดำเนินการจัดสถานที่สูบบุหรี่ที่ถูกต้องตามกำหมาย

3. ผู้บริหารองค์กรปกครองส่วนท้องถิ่น สมาชิกสภาองค์กรปกครองส่วนท้องถิ่น พนักงานองค์กรปกครองส่วนท้องถิ่น ต้องปฏิบัติตนเป็นแบบอย่างที่ดี และเป็นผู้นำการเปลี่ยนแปลงของสังคมในการ ลด ละ เลก สูบบุหรี่และเครื่องดื่มแอลกอฮอล์

ที่ประชุม รับทราบและถือปฏิบัติ

นายอิสสระ ธีรธรรมปัญญา ขอฝากเรื่องการสร้างจิตสำนึกและตระหนักแก่บุคลากรทั้งข้าราชการการเมือง ฝ่าย

ปลัด อบต. บริหาร ข้าราชการการเมืองฝ่ายสภาท้องถิ่น และฝ่ายประจำองค์กรปกครองส่วนท้องถิ่น

การสร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชน

หลักธรรมาภิบาล หรือการบริหารจัดการที่ดิน (Good Governance) เป็นหลักสำคัญในการบริหารงานการปฏิบัติงานจะต้องมีความสุจริต โปร่งใส และสามารถตรวจสอบได้ รวมทั้งเป็นการเสริมสร้างจิตสำนึกในการทำงานและความรับผิดชอบต่อหน้าที่ของตนเอง นอกจากนี้ ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่างมีประสิทธิภาพ และนำไปสู่การพัฒนาองค์กรอย่างต่อเนื่อง อีกทั้งสามารถแก้ปัญหาความขัดแย้งภายในองค์กรได้อีกด้วย จากสภาพปัญหาการทุจริตที่เป็นปัญหาเรื้อรังที่มีส่วนบั่นทอนความเจริญของประเทศไทยมานาน จึงจำเป็นอย่างยิ่งที่

จะต้องมีการป้องกันและแก้ไขปัญหาอย่างจริงจัง ในสถานการณ์วิกฤติปัญหาการทุจริตคอร์ปชั่น ทั้งนี้กลไกการนำหลักธรรมาภิบาลซึ่งประกอบด้วย ความชอบธรรม ความโปร่งใส การกรับผิดชอบ และการตรวจสอบได้ ความมีประสิทธิภาพและประสิทธิผลและการมีส่วนร่วมของประชาชนไปเป็นแนวทางในการบริหารจัดการนั้น ปรากฎอยู่ในบทบัญญัติของกฎหมายรัฐธรรมนูญแห่งราชอาณาจักรไทยในปัจจุบัน ซึ่งได้วางกรอบการนำหลักธรรมาภิบาลไปเป็นแนวทางกฏิรูปการบริหารการปกครองของหน่วยงานหรือองค์กรต่างๆ ของภาครัฐจึงนับเป็นการส่งสัญญาณเชิงบวกให้เห็นว่าประเทศไทยมีการพัฒนาการเปลี่ยนแปลงไปในทางที่ดีขึ้นแล้ว แต่อย่างไรก็ตาม สำหรับกรอบการนำหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของธรรมภิบาล ซึ่งประกอบด้วย หลักความขอบธรรม (Legitimacy) หลักความโปร่งใส (Transparency) หลักความรับผิดชอบและการตรวจสอบได้ (Accuntabillty) หลักความมีประสิทธิภาพ (Efficiency) และหลักการมีส่วนร่วม (Participation) ดังนั้น การพิจารณาคัดเลือกนำองค์ประกอบหลักของธรรมาภิบาลเหล่านั้นมาใช้เป็นเครื่องมือกลไกในการสร้างมาตรฐานด้านความโปร่งใสสำหรับหน่วยงานหรือองค์กรใดๆ จะต้องคำนึงถึงกรอบเป้าหมายวัตถุประสงค์แนวทางหรือวิธีการดำเนินงานที่หน่วยงานองค์กรสามารถปฏิบัติ เพื่อสร้างระบบบริหารกิจการบ้านเมืองและสังคมที่ดีต่อไป

ดังนั้น เพื่อประโยชน์ในการบริหารราชการขององค์การบริหารส่วนตำบลจำป่าหวาย จึงได้จัดทำโครงการบริหารงานตามหลักธรรมาภิบาล ขึ้นโดยมีวัตถุประสงค์

1. เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในหลักธรรมาภิบาล คุณธรรม และจริยธรรม
2. เพื่อให้ผู้บริหารท้องถิ่น บุคลากรมีความรู้ความเข้าใจและให้ความสำคัญกับการป้องกันและปราบปรามการทุจริตประพฤติมิชอบ (Anti Corruption)
3. เพื่อให้ผู้บริหารท้องถิ่น บุคลากรมีความรู้ความเข้าใจหลักและแนวคิดปรัชญาเศรษฐกิจพอเพียงและสามารถนำไปประยุกต์ใช้ในการทำงานและการดำเนินชีวิตได้
4. เพื่อให้ผู้บริหารท้องถิ่น บุคลากรสามารถนำองค์ความรู้ต่างๆ ไปประยุกต์ใช้ในการทำงานให้องค์กรได้อย่างมีประสิทธิภาพ

ที่ประชุม รับทราบ

ประธาน ท่านใดมีเรื่องใดเพิ่มเติมในระเบียบวาระนี้หรือไม่

**ระเบียบวาระที่­ 5 เรื่องอื่นๆ**

* **ไม่มี**

ประธาน ถ้าที่ประชุมไม่มีเรื่องใดอีก ขอให้ทุกท่านช่วยกันปฏิบัติหน้าที่เสียสละแรงกาย สติปัญญา แรงใจ นำสิ่งที่ประชุมนำไปปฏิบัติร่วมกัน ต้องขอบคุณทุกท่านที่ได้เข้าร่วมประชุมครั้งนี้ ขอปิดการประชุม

เลิกประชุม เวลา 12.05 น.

ลงชื่อ ฉัตรระวี วิรัตน์เกษม ผู้จดรายงานการประชุม ลงชื่อ สัจจพจน์ บุญเมือง ผู้ตรวจรายงานการประชุม

(นายฉัตรระวี วิรัตน์เกษม) (นายสัจจพจน์ บุญเมือง)

นักจัดการงานทั่วไป นายกองค์การบริหารส่วนตำบลจำป่าหวาย