**รายงานการประชุมคณะผู้บริหาร พนักงานส่วนตำบลและพนักงานจ้าง**

**ประจำเดือน เมษายน พ.ศ. ๒๕๖2**

**วันที่ 9 เดือน เมษายน พ.ศ. ๒๕๖2**

**ณ ห้องประชุมองค์การบริหารส่วนตำบลจำป่าหวาย**

เริมประชุม เวลา 10.00 น.

เมื่อครบองค์ประชุมนายสัจจพจน์ บุญเมือง นายกองค์การบริหารส่วนตำบลจำป่าหวาย ทำหน้าที่ประธานกล่าวเปิดการประชุม ตามระเบียบวาระดังต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

* ไม่มี

**ระเบียบวาระที่ 2 เรื่องรับรองรายงานการประชุมครั้งที่แล้ว** (วันที่ 7 เดือน มีนาคม พ.ศ. 2562)

ที่ประชุม รับรอง

**ระเบียบวาระที่ 3 เรื่องติดตามผลการประชุมครั้งที่แล้ว**

ประธาน 1. ขอให้ดำเนินการโครงการจิตอาสา ทุกเดือน สำหรับประจำเดือนเมษายน 2562 กำหนดขึ้น ณ วัดร่องเข็ม หมู่ที่ 6 ในวันที่ 11 เมษายน 2562 เวลา 14.00 น.

2. เรื่องโครงการเศรษฐกิจชุมชน ขอให้หัวหน้าส่วนที่เกี่ยวข้องและเจ้าหน้าที่รับผิดชอบนำข้อมูลมาปรึกษาหารือในส่วนที่ติดขัด วิเคราะห์แต่ละกลุ่ม เพื่อจะได้ทราบข้อมูลและดำเนินการแก้ไขปัญหา ในวันที่ 11 เดือนเมษายน 2562 เวลา 10.00 น.

ที่ประชุม รับทราบ

**ระเบียบวาระที่ 4 เรื่องเสนอเพื่อทราบและถือปฏิบัติ**

**4.1 เรื่องรายงานผลการปฏิบัติงาน** (1. เรื่องที่ปฏิบัติงาน 2. ผลการปฏิบัติงาน 3. ปัญหาอุปสรรค 4.ข้อเสนอแนะ)

สำนักปลัด (หัวหน้าสำนักปลัด) / กองคลัง (ผู้อำนวยการกองคลัง) / กองช่าง (ผู้อำนวยการกองช่าง) / กองสาธรณสุขและสิ่งแวดล้อม (ผู้อำนวยการกองสาธารณสุขและสิ่งแวดล้อม)

ประธาน ขอเชิญหัวหน้าสำนักปลัดได้กล่าวรายงานผลภาคปฏิบัติงานฯ

นางวิวาห์ วงศ์ชัย 1. เรื่องหลักเกณฑ์และวิธีการปฏิบั่ติเกี่ยวกับการใช้และรักษารถยนต์ขององค์กรปกครอง

หัวหน้าสำนักปลัด ส่วนท้องถิ่น ดำเนินการแจ้งทุกกองเพื่อดำเนินการตามระเบียบฯ และถือปฏิบัติเป็นที่เรียบร้อยแล้ว

2. โครงการอนุรักษ์พันธุ์กรรมพืชอันเนื่องมาจากพระราชดำริสมเด็จพระเทพรัตนราชสุดาฯ

สยามบรมราชกุมารี มอบหมายเจ้าหน้าที่บริหารงานทั่วไปปฏิบัติการ

3. โครงการประเพณีแห่ 12 ราศี ประจำปี 2562 กำหนดจัดกิจกรรมในวันที่ 13 เมษายน 2562 โดยตั้งขบวน ณ โรงเรียนบ้านจำป่าหวาย เวลา 13.00 น. พร้อมด้วย

วันที่ 17 เมษายน 2562 จัดกิจกรรมรดน้ำดำหัวผู้สูงอายุ ณ อาคารอเนกประสงค์ อบต.จำป่าหวาย เวลา 10.00 น. ขอเชิญชวนทุกท่านเข้าร่วมกิจกรรมด้วย

4. โครงการป้องกันอุบัติเหตุช่วงเทศกาลสงกรานต์ ปี 2562 7 วันอันตราย ระหว่างวันที่

10 – 16 เมษายน 2562

4. งานอื่นๆ เป็นไปตามปกติ

ที่ประชุม รับทราบและถือปฏิบัติ

ประธาน ขอเชิญผู้อำนวยการกองคลังรายงานผลการปฏิบัติงาน

นางพรอารีย์ เสมอเชื้อ 1. งานจัดเก็บรายได้ ดำเนินการตามปกติ และได้ดำเนินการออกพื้นที่ให้บริการจัดเก็บภาษีระหว่างวันที่ 1 – 5 เมษายน 2562 เป็นที่เรียบร้อยแล้ว

ผู้อำนวยการกองคลัง 2. การจัดทำบันทึกขออนุมัติจัดซื้อ/จัดจ้าง ให้แต่ละส่วนราชการแนบสำเนาเอกสารที่เกี่ยวข้องให้ครบถ้วนด้วย และขอให้ตรวจสอบงบประมาณคงเหลือเพื่อจะได้ดำเนินการจัดซื้อจัดจ้างได้อย่างถูกต้อง

3. งานอื่นๆ เป็นไปตามปกติ

ที่ประชุม รับทราบ

**4.2 การตรวจประเมินประสิทธิภาพประสิทธิผลขององค์กรปกครองส่วนท้องถิ่น (LPA) ประจำปี 2562**

นางวิวาห์ วงศ์ชัย การเตรียมตัวรับการตรวจประเมินประสิทธิภาพประสิทธิผลขององค์กรปกครองส่วน

หัวหน้าสำนักปลัด ท้องถิ่น (LPA) ประจำปี 2561 ด้านที่ 2 การบริหารงานบุคคลและกิจการสภา เป้าหมายองค์กรปกครองส่วนท้องถิ่นมีการดำเนินการบริหารทรัพยากรบุคคล ได้อย่างมีประสิทธิภาพทั้งการวางแผน การส่งเสริม การพัฒนาการถ่ายทอดความรู้ และการสืบทอดตำแหน่ง พร้อมทั้งมีช่องทางในการรับฟังความคิดเห็นและข้อร้องเรียนของเจ้าหนาที่ในหน่วย และส่งเสริมการพัฒนาคุณภาพชีวิตของเจ้าหน้าที่ พร้อมกับส่งเสริมและสนับสนุนให้สภาท้องถิ่นดำเนินการได้อย่างมีประสิทธิภาพ โดยมีหัวข้อประเมินคือ ความสอดคล้องเชิงยุทธศาสตร์ประสิทธิภาพของการบริหารทรัพยากรบุคคล คุณภาพชีวิตและความสมดุลของชีวิตกับการทำงาน ประสิทธิภาพของการบริหารทรัพยากรบุคคล และความพร้อมรับผิดด้านการบริหารทรัพยากรบุคคล รวมทั้งการดำเนินการด้านของกิจการสภาท้องถิ่น ทั้งนี้จะเห็นได้ว่างานหลักๆ อยู่ที่นักทรัพยากรบุคคล ทั้งนี้จึงขอให้ดำเนินการให้ตรงประเด็นและถูกต้องตามหลักการด้วย

นายอิสสระ ธีรธรรมปัญญา 1. การจัดส่งรายงานประจำเดือนขอให้ผู้ที่รับผิดชอบรายงานให้ตรงตามเวลาด้วย

ปลัด อบต. เนื่องจากการทวงรายงานหัวหน้างานทั้งจากจังหวัดและอำเภอจะแจ้งทางไลน์กลุ่มแล้ว ทั้งนี้หาก อปท.ใดไม่ส่งรายงาน อปท.อื่นๆ ก็จะทราบด้วยทำให้ส่งผลกระทบถึงภาพลักษณ์ขององค์กร ขอให้รับผิดชอบงานในหน้าที่ของตัวเองด้วย

2. การเข้าเวรวันหยุดราชการ ซึ่งจากที่ผ่านมาจะเห็นว่าผู้ได้รับการแต่งตั้ง ไม่มาเข้าเวรบ้าง และผู้ตรวจเวรก็ไม่เข้ามาตรวจเวร ทั้งนี้จอให้ผู้ได้รับการแต่งตั้งถือปฏิบัติอย่างเคร่งครัดด้วย

3. การทำงานในหน้าที่ และงานฝากขอให้เรียงลำดับความสำคัญ หากว่าท่านไม่สามารถทำได้ หรือทำไม่ทันขอให้แจ้งด้วย เพื่อจะได้หาคนทำงานให้แทน

4. การเข้าร่วมการอบรมต่างๆ ขอให้ทำบันทึกเสนอผู้บริหารทุกครั้งที่ไปอบรม หรือประชุม เพื่อแนบฎีกาเบิกจ่ายงบประมาณ ไว้เป็นหลักฐานทั้งนี้ถือเป็นการปฏิบัติตามระเบียบอยู่แล้ว

5. การเข้าร่วมกิจกรรมต่างๆ ตามที่ได้รับมอบหมาย ขอให้หัวหน้าชุดได้คอยติดตามและประสานกับสมาชิกในกลุ่มด้วย

6. การรับโทรศัพท์ หากว่ามีสายเข้าแต่เจ้าของโต๊ะไม่อยู่ขอให้รับแล้วแจ้งปลายทางให้ทราบด้วย

ที่ประชุม รับทราบและถือปฏิบัติ

นายอิสสระ ธีรธรรมปัญญา - โครงการฝึกอบรมคุณธรรมจริยธรรม แก่ผู้บริหาร สมาชิกสภา และพนักงาน

ปลัด อบต. องค์การบริหารส่วนตำบลจำป่าหวาย

ตามรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรมเพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ และประกอบกับประกาศประมวลจริยธรรมองค์การบริหารส่วนตำบลจำป่าหวาย ซึ่งหัวใจสำคัญของการทำงานร่วมกันเป็นหมู่คณะอีกอย่างที่ขาดไม่ได้คือ คุณธรรม จริยธรรม เพราะคุณธรรมและจริยธรรม หมายถึง การประพฤติ ปฏิบัติ อันถูกต้องดีงาม ทั้งกาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทำงานร่วมกันมีคุณธรรมและจริยธรรมประจำใจของตนเองแล้ว การปฏิบัติงานทุกอย่างต้องลุล่วงไปด้วยดีและมีประสิทธิภาพ รวดเร็ว โปร่งใส สามารถตรวจสอบได้ และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้นๆ องค์การบริหารส่วนตำบลจำป่าหวาย จึงได้มีการจัดทำโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานองค์การบริหารส่วนตำบล ดังกล่าวนี้ โดยมีวัตถุประสงค์

1. เพื่อเป็นการปลูกจิตสำนึกต่อต้านการทุจริต
2. เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน
3. สร้างจิตสำนึกและความตระหนักในการประพฤติปฏิบัติตามประมวลจริยธรรม
4. เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน

ที่ประชุม รับทราบ

ประธาน ท่านใดมีเรื่องใดเพิ่มเติมในระเบียบวาระนี้หรือไม่

**ระเบียบวาระที่­ 5 เรื่องอื่นๆ**

* **ไม่มี**

ประธาน ถ้าที่ประชุมไม่มีเรื่องใดอีก ขอให้ทุกท่านช่วยกันปฏิบัติหน้าที่ ใช้วินัย คุณธรรมหลักธรรมภิบาล ความสัมพันธ์ที่ดีเป็นหลักในการปฏิบัติงานและนำสิ่งที่ประชุมนำไปปฏิบัติร่วมกัน ต้องขอบคุณทุกท่านที่ได้เข้าร่วมประชุมครั้งนี้ ขอปิดการประชุม

เลิกประชุม เวลา 12.05 น.

ลงชื่อ ฉัตรระวี วิรัตน์เกษม ผู้จดรายงานการประชุม

(นายฉัตรระวี วิรัตน์เกษม)

นักจัดการงานทั่วไป

ลงชื่อ สัจจพจน์ บุญเมือง ผู้ตรวจรายงานการประชุม

(นายสัจจพจน์ บุญเมือง)

นายกองค์การบริหารส่วนตำบลจำป่าหวาย