**รายงานการประชุมคณะผู้บริหาร พนักงานส่วนตำบลและพนักงานจ้าง**

**ประจำเดือน มีนาคม พ.ศ. ๒๕๖2**

**วันที่ 7 เดือน มีนาคม พ.ศ. ๒๕๖2**

**ณ ห้องประชุมองค์การบริหารส่วนตำบลจำป่าหวาย**

เริมประชุม เวลา 10.00 น.

เมื่อครบองค์ประชุมนายสัจจพจน์ บุญเมือง นายกองค์การบริหารส่วนตำบลจำป่าหวาย ทำหน้าที่ประธานกล่าวเปิดการประชุม ตามระเบียบวาระดังต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

* 1. เรื่องรายงานผลการเข้าร่วมประชุมหัวหน้าส่วนราชการอำเภอเมืองพะเยา

ตามที่ได้เข้าร่วมประชุมหัวหน้าส่วนราชการ เมื่อวันที่ 1 มีนาคม 2562 มีสาระสำคัญดังนี้

1. การขับเคลื่อนการดำเนินงานโครงการส่งเสริมวินัยการออมกับกองทุนการออม

แห่งชาติ

1. ขอขอบคุณทุกภาคส่วนราชการในการร่วมปฏิบัติหน้าที่ในกิจกรรมโครงการจิต

อาสา เราทำความดีด้วยหัวใจ และขอให้ทำต่อเนื่อง

1. การเลือกตั้งสมาชิกสภาผู้แทนราษฎร ในวันที่ 24 เดือนมีนาคม พ.ศ.2562 ให้

ช่วยกันปฏิบัติหน้าที่ตามที่ได้รับมอบหมาย เชิญชวนไปใช้สิทธิเลือกตั้ง

1. การรักษาความสงบเรียบร้อยและความมั่นคงภายในพื้นที่อำเภอเมืองพะเยา
2. ศูนย์ปฏิบัติการป้องกันและปราบปรามยาเสพติดอำเภอเมืองพะเยา
3. การตรวจเลือดทหารกองเกินเก้ากองประจำการ ประจำปี 2562 ในวันที่ 3-4

เมษายน พ.ศ. 2562 ขอประชาสัมพันธ์ท่านที่เรียน รด.ไม่ต้องเข้ารับการตรวจเลือกทหาร และในกรณีสมัครท่านที่จบมัธยมศึกษาตอนปลาย ม.6 ลดเหลือจำนวน 1 ปี และท่านที่จบ ปวส. ขึ้นไป ลดเหลือ 6 เดือน

1. สถานการณ์ด้านทรัพยากรธรรมชาติและสิ่งแวดล้อม
2. สถานการณ์โรคและสุขภาวะ
3. โครงการสัตว์ปลอดโรคคนปลอดภัยจากโรคพิษสุนัขบ้า กำหนดให้แล้วเสร็จภายในวันที่ 1 มีนาคม – 30 มิถุนายน 2562

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมครั้งที่แล้ว** (วันที่ 5 เดือน กุมภาพันธ์ พ.ศ. 2562)

ที่ประชุม รับรอง

**ระเบียบวาระที่ 3 เรื่องติดตามผลการประชุมครั้งที่แล้ว**

ประธาน ติดตามผลการประชุมครั้งที่แล้ว พร้อมกับรายงานผลการปฏิบัติงานในระเบียบวาระที่ 4

ที่ประชุม รับทราบ

**ระเบียบวาระที่ 4 เรื่องเพื่อทราบและถือปฏิบัติ**

**4.1 เรื่องรายงานผลการปฏิบัติงาน** (1. เรื่องที่ปฏิบัติงาน 2. ผลการปฏิบัติงาน 3. ปัญหาอุปสรรค 4.ข้อเสนอแนะ)

สำนักปลัด (หัวหน้าสำนักปลัด) / กองคลัง (ผู้อำนวยการกองคลัง) / กองช่าง

(ผู้อำนวยการกองช่าง) / กองสาธรณสุขและสิ่งแวดล้อม (ผู้อำนวยการกองสาธารณสุขและสิ่งแวดล้อม)

ประธาน ขอเชิญหัวหน้าสำนักปลัดได้กล่าวรายงานผลภาคปฏิบัติงานฯ

นางวิวาห์ วงศ์ชัย 1. การหักเงินกู้ กยศ. กองคลังได้ไปเข้าร่วมอบรมชี้แจงวิธีการหักเงินเดือนพนักงาน

หัวหน้าสำนักปลัด ลูกจ้างที่เป็นลูกหนี้ กยศ. และจะได้ทำหนังสือแจ้งให้ทุกกองได้ทราบ

2. โครงการอนุรักษ์พันธุ์กรรมพืชอันเนื่องมาจากพระราชดำริสมเด็จพระเทพรัตนราชสุดาฯ

สยามบรมราชกุมารี ดำเนินการจัดทำคำสั่งมอบหมายเจ้าหน้าที่แล้วเสร็จ และเชิญประชุมผู้เกี่ยวข้องตามโครงการดังกล่าวฯ มอบหมายเจ้าหน้าที่บริหารงานทั่วไปปฏิบัติการ

3. โครงการเศรษฐกิจชุมชน มอบหมายนักพัฒนาชุมชนปฏิบัติการให้ดำเนินการเร่งรัดติดตามกลุ่มที่มีปัญหา

4. การจัดทำแผนป้องกันและบรรเทาสาธารณภัย มอบหมายเจ้าพนักงานป้องกันดำเนินการ

5. แจ้งจำนวนการรับสมัครนักเรียนศูนย์พัฒนาเด็กเล็กตำบลจำป่าหวาย จำนวน 19 คน และได้ดำเนินการบันทึกข้อมูลลงในระบบเรียบร้อยแล้ว

6. งานอื่นๆ เป็นไปตามปกติ

ที่ประชุม รับทราบและถือปฏิบัติ

ประธาน ขอเชิญผู้อำนวยการกองคลังรายงานผลการปฏิบัติงาน

นางพรอารีย์ เสมอเชื้อ 1. ขอให้สำนักปลัดดำเนินการเร่งรัดลูกหนี้และรายงานโครงการเศรษฐกิจชุมชน

ผู้อำนวยการกองคลัง 2. สำหรับวิธีการปฏิบัติเกี่ยวกับการใช้และรักษารถยนต์ขององค์กรปกครองส่วนท้องถิ่น

1. ที่ให้ผู้บริหารท้องถิ่น วางระบบการควบคุมและติดตามผลให้เป็นไปตาม

ระเบียบกระทรวงมหาดไทยว่าด้วยการใช้และรักษารถยนต์ขององค์กรปกครองส่วนท้องถิ่นและหนังสือสั่งการที่เกี่ยวข้องโดยเคร่งครัด กำกับ ดูแล และตรวจสอบการใช้รถยนต์ส่วนกลางที่อยู่ในความรับผิดชอบให้นำไปใช้เพื่อกิจการอันเป็นส่วนรวมขององค์กรปกครองส่วนท้องถิ่น หรือเพื่อประโยชน์ของทางราชการตามหลักเกณฑ์ที่องค์กรปกครองกำหนดขึ้นเท่านั้น หากผู้บริหารท้องถิ่นละเลย ไม่สั่งการ หรือไม่ควบคุมดูแลต้องร่วมกันรับผิดชอบต่อความเสียหายที่เกิดขึ้นโดยตรง

1. ในกรณีที่ตรวจสอบพบว่า มีข้าราชการรายใดนำรถส่วนกลางไปใช้เสมือนรถ

ส่วนตัวหรือรถประจำตำแหน่ง ให้ผู้บริหารท้องถิ่นพิจารณาดำเนินการทางวินัยข้าราชการรายนั้น และผู้ที่เกี่ยวต้องโดยเคร่งครัด ในกรณีผู้กระทำผิดเป็นผู้บริหารท้องถิ่น ผู้ช่วยผู้บริหารท้องถิ่น หรือสมาชิกสภาท้องถิ่นให้ผู้ว่าราชการจังหวัดหรือนายอำเภอแล้วแต่กรณี ดำเนินการสอบสวนเพื่อสั่งให้พ้นจากตำแหน่งตามที่กำหมายกำหนดด้วย

1. ห้ามผู้บริหารท้องถิ่น นำรถส่วนกลางไปใช้ในลักษณะรถส่วนตัว หรือรถ

ประจำตำแหน่งหรือนำรถส่วนกลางไปเก็บรักษาไว้ที่บ้านพักโดยไม่มีเหตุอันควร หากผู้บริหารท้องถิ่นกระทำในลักษณะดังกล่าวฯ ให้เรียกค่าชดใช้คืนค่าน้ำมันเชื้อเพลิง

1. กรณีมีความเสียหากอันเกิดจากการเบิกจ่ายค่าน้ำมันเชื้อเพลิงไปในลักษณะ

ส่วนตัวหรือรถประจำตำแหน่งโดยมิชอบ ให้ดำเนินการทางวินัย ทางแพ่ง และทางอาญากับผู้กระทำดังกล่าว หากผู้กระทำผิดเป็นผู้บริหารท้องถิ่น รองผู้บริหารท้องถิ่น ประธานสภาท้องถิ่น ให้ผู้ว่าราชการจังหวัดหรือนายอำเภอ ดำเนินการสอบสวนเพื่อสั่งให้พ้นจากตำแหน่งด้วย

ที่ประชุม รับทราบ

ประธาน ขอเชิญผู้อำนวยการกองช่างรายงานผลการปฏิบัติงาน

นายสมพงษ์ ศิริกัน 1. การซ่อมแซมไฟฟ้าสาธารณะหมู่ที่ 4 , 12 ดำเนินการแล้วเสร็จ

2. งานอื่นๆ เป็นไปตามปกติ

ที่ประชุม รับทราบ

ประธาน ขอเชิญกองสาธารณสุขและสิ่งแวดล้อมรายงานผลการปฏิบัติงาน

นางสาวบัวลอง ปัญญา ขอขอบคุณทุกท่านที่เข้าร่วมกิจกรรม โครงการการดำเนินการตามแผนปฏิบัติการ 60 วัน

เจ้าพนักงานธุรการ “แยกก่อนทิ้ง” เพื่อขับเคลื่อนการดำเนินการจัดการขยะมูลฝอย ประจำปี พ.ศ.2562 กิจกรรมเริ่มต้นแผน “แยกขยะก่อนทิ้ง”

ประธาน มอบกองสาธารณสุข ที่รับผิดชอบเรื่องการคัดแยกขยะก่อนทิ้ง หาวิธีการทำอย่างไรให้ประชาชน เจ้าหน้าที่ เข้าใจการแยกขยะก่อนทิ้ง ขอฝากทุกส่วนราชการดำเนินการอย่างต่อเนื่อง

ที่ประชุม รับทราบและถือปฏิบัติ

ประธาน ท่านใดมีเรื่องใดเพิ่มเติมในระเบียบวาระนี้หรือไม่

นางหนึ่งนุช แสนบ้าน สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิด

นักวิเคราะห์ฯ ประโยชน์สุขแก่ประชาชนในท้องถิ่น จึงได้จัดทำโครงการสร้างจิตสำนึกและความตระหนักในการประพฤติตามประมวลจริยธรรม

โครงการ ส่งเสริมการปฏิบัติงานตามประมวลจริยธรรมขององค์การบริหารส่วนตำบลจำป่าหวาย

ตามที่องค์กรปกครองส่วนท้องถิ่น ได้ประกาศใช้ประมวลจริยธรรมขององค์กรปกครองส่วนท้องถิ่น พ.ศ. 2552

โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ ประกอบกับได้มีประกาศคณะกรรมการพนักงานเทศบาลจังหวัด เรื่อง หลักเกณฑ์และเงื่อนไขเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง ลงวันที่ 30 กันยายน 2558 กำหนดให้พนักงานเทศบาล ลูกจ้างประจำ และพนักงานจ้างของเทศบาล มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม, มีจิตสำนึกที่ดี ซื่อสัตย์ สุจริต และรับผิดชอบ ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน, ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง, มุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาบรรณทางวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557 ซึ่งองค์กรปกครองส่วนท้องถิ่น ควรนำแนว

ทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม

ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน จึงได้จัดทำมาตรการ “ส่งเสริมการปฏิบัติงานตามประมวลจริยธรรม” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ใน  
การปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

โดยมีวัตถุประสงค์

1. เพื่อเป็นเครื่องมือกำกับความประพฤติการปฏิบัติหน้าที่ในการยึดหลักตามมาตรฐานทางจริยธรรม

2. เพื่อให้เกิดการปรับปรุงประมวลจริยธรรมขององค์กรให้เป็นปัจจุบันและสอดคล้องกับสถานการณ์ที่เปลี่ยนไป และสร้างความมั่นใจแก่ผู้รับบริการและประชาชนทั่วไป

3. เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ

**4.2 เรื่องการปฏิบัติงาน**

ประธาน ขอให้ทุกท่านช่วยกันปฏิบัติงานให้เต็มที่ อำนวยความสะดวกแก่ผู้มาติดต่อราชการ ต้องช่วยกันแก้ไขปัญหาความเดือดร้อนให้กับประชาชน มีความละเอียด รอบคอบ อย่าเอาเรื่องส่วนตัวมาปะปนเรื่องงาน รับผิดชอบต่อหน้าที่ของท่าน

ที่ประชุม รับทราบและถือปฏิบัติ

**ระเบียบวาระที่­ 5 เรื่องอื่นๆ**

* **ไม่มี**

ประธาน ถ้าที่ประชุมไม่มีเรื่องใดอีก ขอให้ทุกท่านช่วยกันปฏิบัติหน้าที่ ใช้วินัย คุณธรรมหลักธรรมภิบาล ความสัมพันธ์ที่ดีเป็นหลักในการปฏิบัติงานและนำสิ่งที่ประชุมนำไปปฏิบัติร่วมกัน ต้องขอบคุณทุกท่านที่ได้เข้าร่วมประชุมครั้งนี้ ขอปิดการประชุม

เลิกประชุม เวลา 12.10 น.

ลงชื่อ ฉัตรระวี วิรัตน์เกษม ผู้จดรายงานการประชุม

(นายฉัตรระวี วิรัตน์เกษม)

นักจัดการงานทั่วไป

ลงชื่อ สัจจพจน์ บุญเมือง ผู้ตรวจรายงานการประชุม

(นายสัจจพจน์ บุญเมือง)

นายกองค์การบริหารส่วนตำบลจำป่าหวาย