**รายงานการประชุมคณะผู้บริหาร พนักงานส่วนตำบลและพนักงานจ้าง**

**ประจำเดือน พฤศจิกายน พ.ศ. ๒๕๖1**

**วันที่ 5 เดือน พฤศจิกายน พ.ศ. ๒๕๖1**

**ณ ห้องประชุมองค์การบริหารส่วนตำบลจำป่าหวาย**

เริมประชุม เวลา 09.30 น.

เมื่อครบองค์ประชุมนายสัจจพจน์ บุญเมือง นายกองค์การบริหารส่วนตำบลจำป่าหวาย ทำหน้าที่ประธานกล่าวเปิดการประชุม ตามระเบียบวาระดังต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

* 1. เรื่องกำหนดวันที่ประชุมหัวหน้าส่วนราชการและประชุมผู้บริหาร พนักงานส่วนตำบล และพนักงานจ้างขององค์การบริหารส่วนตำบลจำป่าหวาย

ประธาน แจ้งไม่เกินวันที่ 10 ของทุกเดือน กำหนดประชุมผู้บริหาร หัวหน้าส่วนราชการ พนักงานส่วนตำบลและพนักงานจ้างขององค์การบริหารส่วนตำบลจำป่าหวาย หลังจากการประชุมหัวหน้าส่วนราชการระดับอำเภอแล้ว

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมครั้งที่แล้ว** (วันที่ 5 เดือนตุลาคม พ.ศ. 2561)

ที่ประชุม รับรอง

**ระเบียบวาระที่ 3 เรื่องติดตามผลการประชุมครั้งที่แล้ว**

ประธาน 1. เรื่องการจัดทำแผนต่าง ๆ ฝากหัวหน้าส่วน/กอง มอบผู้ที่รับผิดชอบโดยตรงเรื่องแผนต่างๆ - สรุปแผนว่ามีแผนอะไรบ้าง

- ทำปฏิทินงานของแผนนั้น ว่าต้องทำอะไร เวลาใด อย่างไร ติดตามผลเมื่อไหร่

- มอบใครทำแผนนั้น

2. ขอฝากการยืมกำลังคนของกองหรือส่วนราชการอื่น ต้องบอกขอหัวหน้าส่วน/กอง ก่อนและคนที่ถูกขอยืมไปมีหน้าที่ต้องรายงานผู้บังคับบัญชาของตนก่อนเสมอ

ที่ประชุม รับทราบและถือปฏิบัติ

**ระเบียบวาระที่ 4 เรื่องเสนอเพื่อทราบและถือปฏิบัติ**

**4.1 เรื่องรายงานผลการปฏิบัติงาน** (1. เรื่องที่ปฏิบัติงาน 2. ผลการปฏิบัติงาน 3. ปัญหาอุปสรรค 4.ข้อเสนอแนะ)

สำนักปลัด (หัวหน้าสำนักปลัด) / กองคลัง (ผู้อำนวยการกองคลัง) / กองช่าง (ผู้อำนวยการกองช่าง) / กองสาธรณสุขและสิ่งแวดล้อม (ผู้อำนวยการกองสาธารณสุขและสิ่งแวดล้อม)

ประธาน ขอเชิญหัวหน้าสำนักปลัดได้กล่าวรายงานผลการปฺฏิบัติงานฯ

นางวิวาห์ วงศ์ชัย 1. การจัดทำแผนอัตรากำลัง ดำเนินการแล้วเสร็จ ส่งเอกสารการต่อสัญญาจ้างเข้า ก.

หัวหน้าสำนักปลัด อบต.แล้วเสร็จ

2. การควบคุมภายใน ขอให้ทุกส่วนราชการดำเนินการและส่งกลับมายังสำนักปลัดเพื่อรายงานต่อไป

3. การเตรียมการจัดงานประเพณีลอยกระทงประจำปี 2561 โดยจะได้มีคำสั่งแต่งตั้งพนักงานและพนักงานจ้างทุกท่าน ร่วมเป็นคณะกรรมการดำเนินงานด้านต่างๆ ต่อไป

ที่ประชุม รับทราบ

ประธาน มอบหมายกำชับเรื่องความสะอาดบริเวณอาคารสำนักงานองค์การบริหารส่วนตำบลจำป่าหวาย ให้นายธีรพันธ์ ถิ่นลำปาง รับผิดชอบบริเวณศูนย์พัฒนาเด็กเล็ก , มอบหมายนายเปลี่ยน เคลือวัลย์ และนายณธีย์ ขัติธิ รับผิดชอบบริเวณรอบอาคารสำนักงาน อบต. โดยขอฝากให้หัวหน้าสำนักปลัดคอยกำกับดูแลด้วย

ที่ประชุม รับทราบและถือปฏิบัติ

ประธาน ขอเชิญผู้อำนวยการกองคลังรายงานผลการปฏิบัติงาน

นางพรอารีย์ เสมอเชื้อ 1. กำลังดำเนินการตรวจนับพัสดุประจำปี 2560

ผู้อำนวยการกองคลัง 2. ขอให้ทุกส่วนดำเนินการไปตามแผนพัสดุและแผนการเบิกจ่าย

3. โครงการต่างๆ ที่กันเงินไว้อยู่ระหว่างการประกาศสอบราคา

4. งานอื่นๆ เป็นไปตามปกติ

ที่ประชุม รับทราบ

ประธาน ขอเชิญกองช่างได้รายงานผลการปฏิบัติงาน

นายณัทฐพงษ์ ศิริกัน กองช่างได้ดำเนินการจัดทำโครงการเพื่อขอรับการสนับสนุนงบประมาณจากองค์การบริหารส่วนจังหวัด จำนวน 2 โครงการ แล้วเสร็จ และกำลังดำเนินการ จำนวน 1โครงการซึ่งยังไม่แล้วเสร็จ

ที่ประชุม รับทราบ

ประธาน ขอให้เร่งดำเนินการโครงการที่ยังไม่แล้วเสร็จ สำหรับโครงการที่บรรจุอยู่ในแผนพัฒนา เริ่มสำรวจได้เลย เพื่อเป็นข้อมูลในการขอโครงการอื่นต่อไป และดำเนินการรายงานข้อมูลถนนที่ยังไม่ได้แจ้งเพื่อขึ้นทะเบียนทางหลวงท้องถิ่นดำเนินการ

ที่ประชุม รับทราบและถือปฏิบัติ

**4.2 ข้อค้นพบและข้อเสนอแนะจากการตรวจติดตาม เพื่อเพิ่มประสิทธิภาพการทำงานของผู้ว่าราชการจังหวัดและนายอำเภอ**

ประธาน เพื่อเป็นประโยชน์ในการปฏิบัติราชการ ขอให้หัวหน้าส่วนทุกท่านได้ศึกษาและนำไปปรับใช้ข้อค้นพบ/ปัญหา

1. การปกป้องและเทิดทูนสถาบันพระมหากษัตริย์

2. การป้องกันและแก้ไขปัญหายาเสพติด

3. การรักษาความสะอาดของบ้านเมือง

4. ศูนย์ดำรงธรรม

5. การขับเคลื่อนการพัฒนาเศรษฐกิจฐานรากและประชารัฐ

ที่ประชุม รับทราบและถือปฏิบัติ

**4.3 เรื่องติดตามผลการควบคุมภายในของทุกส่วนราชการ**

ประธาน ขอให้ดำเนินการให้แล้วเสร็จภายในเดือนพฤศจิกายน 2561 และวิเคราะห์รายงานผลตามกฎหมาย ระเบียบให้ถูกต้อง เรียบร้อย

ที่ประชุม รับทราบและถือปฏิบัติ

**4.4 เรื่องติดตามผลการรายงานผลลูกหนี้เงินทุนเศรษฐกิจชุมชน**

ประธาน ขอให้เจ้าหน้าที่ที่รับผิดชอบดำเนินการรายงานสรุปทุกเดือน และติดตามในที่ประชุมเป็นประจำทุกเดือน ฝากติดตามลูกหนี้ที่กำลังหมดอายุความ แจ้งให้มาทำสัญญา และยอมรับสภาพหนี้เพราะเชื่อว่าประชาชนยังมีเจตนาที่ดีอยู่

ที่ประชุม รับทราบและถือปฏิบัติ

**4.5 เรื่องการปฏิบัติงานราชการ**

ประธาน 1. การตรงเวลาในการมาทำงาน และตอนพักเที่ยง

2. การเตรียมการดำเนินการตาม พรบ.การจัดซื้อจัดจ้างภาครัฐ พ.ศ.2560 โครงการซ่อมสร้าง/ปรับปรุงผิวจราจรราดยางถนนเพื่อการเกษตรต่างๆ

3. เรื่องอื่นๆ ที่มอบหมาย ขอให้ทุกส่วนราชการช่วยกันปฏิบัติงาน

4. เน้นย้ำพนักงานและพนักงานจ้างทุกท่านเข้าร่วมกิจกรรม พิธีสำคัญของอำเภอและจังหวัด

5. ช่วยกันประหยัดงบประมาณ การใช้วัสดุต่างๆ ช่วยกันดูแลบำรุงรักษา

6. การดูแลความสะอาดเป็นระเบียบเรียบร้อยของแต่ละห้องในสำนักงานและโดยรอบอาคารสำนักงาน

ท่านใดมีเรื่องใดเพิ่มเติมในระเบียบวาระนี้หรือไม่

**ระเบียบวาระที่­ 5 เรื่องอื่นๆ**

* **ไม่มี**

ประธาน ถ้าที่ประชุมไม่มีเรื่องใดอีก ขอให้ทุกท่านช่วยกันปฏิบัติหน้าที่ ใช้วินัย คุณธรรมหลักธรรมภิบาล ความสัมพันธ์ที่ดีเป็นหลักในการปฏิบัติงานและนำสิ่งที่ประชุมนำไปปฏิบัติร่วมกัน ต้องขอบคุณทุกท่านที่ได้เข้าร่วมประชุมครั้งนี้ ขอปิดการประชุม

เลิกประชุม เวลา 12.25 น.

ลงชื่อ ฉัตรระวี วิรัตน์เกษม ผู้จดรายงานการประชุม

(นายฉัตรระวี วิรัตน์เกษม)

นักจัดการงานทั่วไป

ลงชื่อ สัจจพจน์ บุญเมือง ผู้ตรวจรายงานการประชุม

(นายสัจจพจน์ บุญเมือง)

นายกองค์การบริหารส่วนตำบลจำป่าหวาย